[{"text_idx": "#000001", "text": "Mae Y Dosbarth yn fwyty Ewropeaidd modern ac unigryw gyda golygfeydd panoramig ar draws y brifddinas."}, {"text_idx": "#000002", "text": "Rydym yn angerddol am ansawdd bwyd ac am wasanaeth rhagorol i gwsmeriaid \u2013 gan sicrhau eich bod eisiau dod yn o\u0302l yma eto. Mae ein bwydlenni\u2019n newid gyda\u2019r tymhorau \u2013 gan sicrhau cynhwysion o safon uchel gyda ffocws ar gynnyrch Cymreig rhanbarthol os yw hynny\u2019n bosib. Paratoir pob pryd yn ffres \u2013 gan gynnwys y bara, sy\u2019n cael ei bobi yn ein becws ar y safle bob dydd. Mae ein lleoliad yn drawiadol tu hwnt \u2013 ystafell fwyty wydr o\u2019r llawr i\u2019r nenfwd ar lawr uchaf Campws nodedig gwerth \u00a345m Coleg Caerdydd a\u2019r Fro yng Nghanol y Ddinas. Mae\u2019n cynnig golygfeydd panoramig ar draws y brifddinas, o Fae Caerdydd i ganol y ddinas. Un elfen ganolog o bopeth rydym yn ei wneud yw ein gweledigaeth a\u2019n hangerdd dros ddatblygu talent y dyfodol ar gyfer y diwydiant arlwyo a lletygarwch. Mae gan ein ti\u0302m o weithwyr proffesiynol y diwydiant gyfoeth o brofiad o fwytai sydd wedi derbyn Se\u0302r Michelin a sawl Rhuban AA. Mae\u2019r ti\u0302m yma o arbenigwyr yn arwain ein bwyty o ddydd i ddydd, gyda\u2019r staff yn perffeithio eu sgiliau a\u2019u profiad er mwyn dechrau ar eu gyrfaoedd yn y proffesiwn \u2013 a phob un yn astudio yng Ngholeg Caerdydd a\u2019r Fro. Ac mae\u2019n gweithio \u2013 gyda\u2019n cyn-fyfyrwyr yn symud ymlaen i weithio mewn ceginau a lleoliadau proffesiynol o\u2019r safon uchaf ledled y rhanbarth, y DU a thu hwnt. Hefyd rydym yn falch o fod yn gweithio mewn partneriaeth a\u0302 rhwydwaith o gogyddion gwadd uchel eu proffil sy\u2019n rhannu ein hangerdd dros ddatblygu talent y dyfodol. Mae\u2019r cogyddion hyn yn cynnwys James Sommerin a Larkin Cen, sy\u2019n dod yma i gynnal dosbarthiadau meistr misol, a chogyddion gwadd sy\u2019n cymryd yr awenau ac yn sicrhau amserlen gyffrous o ddigwyddiadau ar gyfer ein cwsmeriaid yn Y Dosbarth."}, {"text_idx": "#000003", "text": "Nodwch os gwelwch yn dda: Mae myfyrwyr Alwyo a Lletygarwch yn gweithio yn y bwyty trwy\u2019r flwyddyn heblaw am a gwyliau haf lle mae staff professiynol yn unig yn gweithio."}, {"text_idx": "#000004", "text": "Mae gan Thomas fwy nag 20 mlynedd o brofiad yn y diwydiant ac mae\u2019n cynnig cyfoeth o arbenigedd a phroffesiynoldeb i\u2019r bwyty. Ar o\u0302l ennill gradd mewn Rheoli Lletygarwch yn ei wlad enedigol, Gwlad Pwyl, daeth Thomas i\u2019r DU i ddechrau ar ei yrfa. Yn ystod yr yrfa honno, mae wedi gweithio mewn bwytai a gwestai llwyddiannus, sydd wedi ennill llawer o wobrau, ledled y DU. Mae\u2019r rhain yn cynnwys Auberge du Lac Restaurant gan Jean Christophe Novelli yn Swydd Hertford (1 Seren Michelin a 3 Rhuban AA); a swyddi rheoli yn y gwesty Lords of the Manor uchel ei barch yn y Cotswolds (1 Seren Michelin, 3 Rhuban AA a 4 Seren Goch); The Samling yn Windemere (1 Seren Michelin a 3 Rhuban AA) ac, yn ystod y blynyddoedd diwethaf, yn fwy lleol yn Holm House ym Mhenarth, sefydliad nodedig iawn, ac fel Rheolwr Cyffredinol Park House, Caerdydd. Mae gan Thomas wybodaeth eang iawn am win, sydd wedi\u2019i datblygu drwy gydol ei yrfa, ac adlewyrchir hyn yn rhestr winoedd a bar Y Dosbarth. Yn fwy na dim, mae gan Thomas angerdd mawr dros sicrhau gwasanaeth o\u2019r safon uchaf i gwsmeriaid a thros ennyn hyn yn y rhai sy\u2019n dechrau ar eu gyrfa, wrth iddynt weithio ochr yn ochr ag ef."}, {"text_idx": "#000007", "text": "Dechreuodd Hywel ei yrfa gyda David Nichols yn The Royal Garden cyn symud i weithio fel Chef de Partie mewn dau sefydliad tair seren a 2 seren Michelin; Chez Nico at 90 a Marco Pierre White. Datblygodd ei sgiliau ymhellach fel Ail Gogydd iau yn Le Souffle\u0301 a chanddo seren Michelin. O\u2019r fan honno aeth yn ei flaen i ennill ei seren Michelin gyntaf ym mwyty Foliage yng ngwesty\u2019r Mandarin Oriental yn Hyde Park. Bu\u2019n Brif Gogydd yn y fan honno am bum mlynedd, cyn ymuno a\u0302 bwyty\u2019r Pharmacy yn Notting Hill fel Cogydd Gweithredol. Yn 2004 daeth Hywel i weithio i Lucknam Park Hotel and Spa, ac enillodd seren Michelin yn 2006.\nAr o\u0302l ennill cystadleuaeth Cogydd Gwesty\u2019r Flwyddyn yng Ngwobrau Hotel Catey yn 2007, mae Hywel wedi creu bwydlenni ardderchog ym mwyty The Park a chanddo seren Michelin, ac yn fwy diweddar yn The Brasserie, lleoliad sy\u2019n cynnig profiad bwyta cyfoes. Lle bo hynny\u2019n bosibl, mae Hywel yn defnyddio cynhwysion lleol, gan gynnwys perlysiau o ardd berlysiau helaeth Lucknam Park ei hun. Mae wedi meithrin perthynas bersonol a\u0302\u2019i gyflenwyr lleol, gan sicrhau ei fod yn defnyddio cynhwysion o safon uchel sydd bob amser yn adlewyrchu\u2019r tymor.\nYm mis Tachwedd 2012, dan arweiniad Hywel, agorodd y gwesty Ysgol Goginio newydd sbon sy\u2019n cynnig amrywiaeth eang o gyrsiau i\u2019r rheini sy\u2019n mwynhau coginio. Mae\u2019r cyrsiau\u2019n amrywiol iawn, o Fwyd Stryd India i Fwyd Prydeinig Gwych, Coginio Tymhorol, cyrsiau hanner diwrnod i blant a Noson gyda Hywel, lle bydd Hywel yn coginio ac yn siarad wrth baratoi bwydlen pum cwrs."}, {"text_idx": "#000009", "text": "Mae\u2019n fraint i Y Dosbarth gael croesawu James fel cogydd proffesiynol rheolaidd sy\u2019n ymweld. Daw James i\u2019r bwyty bob mis \u2013 gan gynnal dosbarth meistr a chymryd yr awenau yma fel cogydd gwadd. Ar o\u0302l gyrfa\u2019n gweithio mewn sefydliadau adnabyddus ledled y DU, dychwelodd James i Gymru, i fod yn brif gogydd yn \u2018The Crown at Whitebrook\u2019, gan ennill ei seren Michelin gyntaf a\u2019i chadw am fwy na 5 mlynedd nes i ddrysau\u2019r sefydliad gau. Mae\u2019n wyneb cyfarwydd ar y teledu ac erbyn hyn James yw Cogydd / Perchennog yr enwog Restaurant James Sommerin ym Mhenarth. Dechreuodd James ar ei yrfa yn syth o\u2019r ysgol ac mae ganddo angerdd dros ysbrydoli eraill i wneud yr un peth. Mae James yn aelod o banel cyflogwyr y Coleg ar gyfer y diwydiant Lletygarwch. Dyma fforwm o gyflogwyr i weithio gyda\u2019r Coleg i ddylanwadu ar yr hyfforddiant a\u2019r cyfleoedd ac i sicrhau bod y cymwysterau a\u2019r sgiliau mae\u2019r myfyrwyr yn eu dysgu\u2019n gweddu i\u2019r hyn mae cyflogwyr a\u2019r diwydiant ei eisiau."}, {"text_idx": "#000010", "text": "Mae\u2019n bleser gan Y Dosbarth gael elwa o dalent Larkin \u2013 sy\u2019n gweithio gyda\u2019r Coleg gan gymryd yr awenau fel cogydd ac ysbrydoli\u2019r myfyrwyr gyda\u2019i goginio Asiaidd modern adnabyddus a\u2019i agwedd entrepreneuraidd. Cyfreithiwr oedd Larkin ar un adeg a chyrhaeddodd rownd derfynol MasterChef ar y BBC yn 2013. Ers hynny, mae gyrfa Larkin fel cogydd ac entrepreneur wedi newid yn llwyr. Mae bellach yn Gyfarwyddwr sefydliad llwyddiannus Hokkei \u2013 ac mae Larkin yn arwain y ffordd gyda\u2019i fath newydd ac arloesol o fwyd Asiaidd a gynhyrchir yn naturiol o ffynonellau cyfrifol. Mae Larkin hefyd yn aelod o banel cyflogwyr y Coleg ar gyfer y diwydiant Lletygarwch \u2013 gan ysbrydoli myfyrwyr a chefnogi talent gyflogadwy\u2019r dyfodol ar gyfer y diwydiant."}, {"text_idx": "#000011", "text": "One of the top Patisserie Chefs in the UK, Massimo heads up the renowned UK Contemporary Cake Design service Zucchero Patisserie. Born and bred in Capri, Massimo\u2019s love of good food started at a very early age \u2013 starting his first job at the age of 12 in the local patisserie shop. Leaving Italy at 17, Massimo came to London to train under the renowned Prof John Huber and started a career that saw him working in multiMichelin star restaurants and 5 star hotels including The Savoy, The Intercontinental and The Aubergine for Gordon Ramsey. Massimo has won multiple national Awards and designed cakes for Michelin restaurants, as well as bespoke cakes and desserts for Marks and Spencer and Harrods. Massimo visits The Classroom to share his expertise \u2013 running chocolate and patisserie masterclasses. This includes a range of exciting one-day masterclasses for our Cookery School where you can book to learn from the best for a day developing your skills including Macaron Making or Chocolate Work."}, {"text_idx": "#000012", "text": "Mae\u2019r cogydd aml-arobryn Anand George, o Kerala ar arfordir deheuol India, wedi dod yn un o gogyddion mwyaf enwog y DU ers ymddangos ym myd bwytai Cymru yn 2007. Yn enwog am ei ddull coginio Indiaidd Nouvelle yn ei fwyty enwog Purple Poppadom yng Nghaerdydd, mae\u2019r Cogydd George yn bresenoldeb arloesol cyson yn y byd bwyd. Ceir enghraifft o hyd yn ei symudiad llwyddiannus i fwyd y stryd yn 2015.\nDisgrifia llyfr cyntaf y Cogydd George o\u2019r enw \u2018The 5,000 Mile Journey\u2019 ei ddylanwadau coginiol sy\u2019n rhychwantu ei yrfa o India i Gaerdydd drwy Lundain. Mae\u2019n cynnwys dros 60 o ryseitiau ysbrydoledig. Yn enillydd Cogydd y Flwyddyn De Asia, llywiodd y Cogydd George ei sefydliad cyntaf yng Nghymru i gael ei gynnwys yng 100 Bwytai uchaf y DU yn y Gwobrau Bwytai Cenedlaethol. Mae\u2019r bwyty hefyd wedi cyflawni cofnod cyntaf yn The Good Food Guide a\u2019r Michelin Guide. Rhestrir Purple Poppadom eto yn y ddau yn 2016.\nRoedd Anand yn boblogaidd iawn yn Noson Allan Cogyddion 2010 i gefnogi Ty\u0302 Hafan. Roedd dau westai yn cynnig \u00a315,000 yr un i Anand goginio yn eu cartref. Codwyd \u00a330,000 i Dy\u0302 Hafan. Cafwyd y penawdau \u2018Cyri Drytaf y Byd\u2019 yn sgil ymddangos ar y newyddion cenedlaethol am chwech o\u2019r gloch. Roedd y bwyty yng Nghaerdydd hefyd yn y rownd derfynol ar gyfer gwobrau Observer Food Monthly yn 2014 a 2015 am y Bwyty Gorau. Cafwyd adolygiad gwresog gan Jay Rayner ac argymhelliad gan Tom Parker Bowles.\nPeidiwch a cholli Cinio gan Anand George yn Y Dosbarth \u2013 13 Hydref."}, {"text_idx": "#000015", "text": "Mae Y Dosbarth yn fwyty unigryw sydd ar agor ar gyfer cinio, swper a digwyddiadau arbennig."}, {"text_idx": "#000016", "text": "Dyddiau Mawrth i Sadwrn 12:00 tan 2:00 / Hefyd ar gael ar gyfer parti\u0308on a digwyddiadau arbennig"}, {"text_idx": "#000017", "text": "Dyddiau Mawrth i Sadwrn 6:00 tan 9:00 / Hefyd ar gael ar gyfer parti\u0308on a digwyddiadau arbennig"}, {"text_idx": "#000018", "text": "Find us on Google Maps"}, {"text_idx": "#000019", "text": "Dewch o hyd i ni ar"}, {"text_idx": "#000020", "text": "Find Us on Google Maps"}]